钦定古今图书集成/明伦汇编/官常典/第724卷 > 王复〈子倚〉 杨彭年
## 钦定古今图书集成/明伦汇编/官常典/第724卷 > 王复〈子倚〉 杨彭年

按《宋史忠义传》：复以龙图阁待制知徐州。建炎三年，
金人自袭庆府引兵围徐州，复与男倚同守城，率军
民力战，外援不至，城陷，复坚坐听事不去，谓粘罕曰：
“‘死守者我也，监郡而次，无预焉，愿杀我而舍僚吏百
姓’。粘罕欲降之，复慢骂求死，阖门百口皆被杀，巡检
杨彭年亦死焉。事闻，赠复资政殿学士，谥壮节，立庙”
楚州，号“忠烈”，官其家五人。